ગયા રવિવારે રાત્રે આઠથી સાડા આઠ વાગ્યાના સમયગાળામાં ગોડાદરા વિસ્તારમાંથી સાડા ત્રણ વર્ષની બાળકી ઘર નજીક રમતી રમતી ગુમ થઈ ગઈ હતી. જેની બાજી દિવસે એટલે કે સોમવારે સાંજે ચાર વાગ્યે હત્યા કરાયેલી લાશ મળી હતી. બાળકીનો પરિવાર જે મકાનમાં રહે છે તેની નીચેના મકાનમાં જ રહેતા અનિલ યાદવ (ઉ.વ.22)એ બાળકી પર દુષ્કર્મ આચરવાનો પ્રયાસ કર્યો હતો. બાળકી મોટા અવાજે રડવા લાગતા ગભરાયેલા અનિલે તેનું ગળું દબાવી દીધું હતું. હત્યા કર્યા પછી લાશને પ્લાસ્ટિકના કોથળામાં પેક કરી તેના પર બે ડોલ મૂકી દીધી હતી.